ddrg/super_eurlex huggingface dataset:
C 143/3

RÅDETS AFGØRELSE

af 29. marts 2022

om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen for Tjekkiet, Frankrig og Sverige

(2022/C 143/02)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets afgørelse af 22. juli 2003 om nedsættelse af et rådgivende udvalg for sikkerhed og sundhed på arbejdspladsen (1), særlig artikel 3,

under henvisning til den liste over kandidater, Rådet har fået forelagt af medlemsstaternes regeringer, og

ud fra følgende betragtninger:

(1) Rådet udnævnte ved sin afgørelse af 24. februar 2022 (2) medlemmerne af og suppleanterne til Det Rådgivende Udvalg for Sikkerhed og Sundhed på Arbejdspladsen for perioden fra den 1. marts 2022 til den 28. februar 2025.

(2) Tjekkiets, Frankrigs og Sveriges regeringer har foretaget yderligere indstillinger til en række pladser, der skal besættes —

VEDTAGET DENNE AFGØRELSE:

Artikel 1 Følgende medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen udnævnes for perioden indtil den 28. februar 2025: I. REGERINGSREPRÆSENTANTER Medlemsstat Medlemmer Suppleanter Frankrig Anne AUDIC Nicolas BESSOT Lucie MEDIAVILLA Sverige Anne-Sofie DALENG Viktoria BERGSTRÖM Magnus FALK II. REPRÆSENTANTER FOR ARBEJDSTAGERNES FAGLIGE ORGANISATIONER Medlemsstat Medlemmer Suppleanter Tjekkiet Jiří VAŇÁSEK Radka SOKOLOVÁ Frankrig Abderrafik ZAIGOUCHE Edwina LAMOUREUX Jean-Paul ZERBIB Sverige Cyrene WAERN Karin FRISTEDT Ulrika HAGSTRÖM III. REPRÆSENTANTER FOR ARBEJDSGIVERNES FAGLIGE ORGANISATIONER Medlemsstat Medlemmer Suppleanter Tjekkiet Miroslav HORKÝ Martin RÖHRICH Martina KROUPOVÁ Frankrig Franck GAMBELLI Nathalie BUET Patrick LEVY Sverige Cecilia ANDERSSON Malin NILSSON Tommy LARSSON

Artikel 2 Rådet udnævner senere de endnu ikke indstillede medlemmer og suppleanter.

Artikel 3 Denne afgørelse træder i kraft på dagen for vedtagelsen.

Udfærdiget i Bruxelles, den 29. marts 2022. På Rådets vegne A. TAQUET Formand

(1) EUT C 218 af 13.9.2003, s. 1.

(2) Rådets afgørelse af 24. februar 2022 om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen (EUT C 92 af 25.2.2022, s. 1).
(5)

I overensstemmelse med artikel 5, stk. 4, i forordning (EU) nr. 1163/2014 (ECB/2014/41) offentliggøres det samlede beløb for de årlige tilsynsgebyrer for hver enkelt kategori af enheder under tilsyn og koncerner under tilsyn på ECB's websted senest fire måneder efter udløbet af hver gebyrperiode —
(15)

I overensstemmelse med artikel 7, stk. 2, i fritagelsesforordningen bør fritagelsen have virkning fra datoen for modtagelsen af anmodningen. Toldskylden for den udvidede told fra den part, der anmodede om fritagelse, bør derfor anses for at være ophørt fra samme dato.
KOMMISSIONENS AFGØRELSE (EU) 2022/507

af 29. marts 2022

om bekræftelse af Irlands deltagelse i Europa-Parlamentets og Rådets forordning (EU) 2021/1147 om Asyl-, Migrations- og Integrationsfonden

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til protokol nr. 21 om Det Forenede Kongerige og Irlands stilling for så vidt angår området med frihed, sikkerhed og retfærdighed, som er knyttet til traktaten om Den Europæiske Union og til traktaten om Den Europæiske Unions funktionsmåde, særlig artikel 4,

under henvisning til Irlands meddelelse om, at landet ønsker at acceptere og være bundet af Europa-Parlamentets og Rådets forordning (EU) 2021/1147 af 7. juli 2021 om Asyl-, Migrations- og Integrationsfonden (1), og

ud fra følgende betragtninger:

(1) Ved skrivelse af 7. februar 2022 gav Irland formel meddelelse om, at landet ønsker at acceptere og være bundet af forordning (EU) 2021/1147 i overensstemmelse med artikel 4 i protokol nr. 21.

(2) Der er ikke knyttet nogen betingelser til Irlands deltagelse i forordning (EU) 2021/1147.

(3) I henhold til proceduren i artikel 331, stk. 1, i traktaten bør Kommissionen derfor bekræfte Irlands deltagelse i forordning (EU) 2021/1147 —

VEDTAGET DENNE AFGØRELSE:

Artikel 1 1. Irlands deltagelse i forordning (EU) 2021/1147 bekræftes. 2. Forordning (EU) 2021/1147 finder anvendelse i Irland i overensstemmelse med denne afgørelse fra den 7. februar 2022.

Artikel 2 Denne afgørelse træder i kraft dagen efter offentliggørelsen i Den Europæiske Unions Tidende.

Udfærdiget i Bruxelles, den 29. marts 2022. På Kommissionens vegne Ursula VON DER LEYEN Formand

(1) EUT L 251 af 15.7.2021, s. 1.
(5)

Kommissionen følger anvendelsen af de nationale planer for at sikre, at de fungerer effektivt. Hvis resultaterne af det kontrol-, inspektions- og revisionsarbejde, som Kommissionen har udført i henhold til afsnit X i forordning (EF) nr. 1224/2009, viser, at planerne ikke vil kunne sikre, at data, der rapporteres til Kommissionen i henhold til artikel 33 i forordning (EF) nr. 1224/2009, er nøjagtige og fuldstændige og indsendt inden for de fastsatte frister, kan Kommissionen anmode medlemsstaterne om at ændre planen i overensstemmelse hermed —
KOMMISSIONENS AFGØRELSE (EU) 2022/494

af 25. marts 2022

om bekræftelse af Irlands deltagelse i Europa-Parlamentets og Rådets forordning (EU) 2021/693 om oprettelse af programmet for retlige anliggender

EUROPA-KOMMISSIONEN HAR —

under henvisning til protokol nr. 21 om Det Forenede Kongerige og Irlands stilling for så vidt angår området med frihed, sikkerhed og retfærdighed, som er knyttet til traktaten om Den Europæiske Union og til traktaten om Den Europæiske Unions funktionsmåde, særlig artikel 4, og

under henvisning til Irlands meddelelse om, at landet ønsker at acceptere og være bundet af Europa-Parlamentets og Rådets forordning (EU) 2021/693 af 28. april 2021 om oprettelse af programmet for retlige anliggender og om ophævelse af forordning (EU) nr. 1382/2013 (1)

ud fra følgende betragtninger:

(1) Ved brev af 22. november 2021 meddelte Irland, at landet ønsker at acceptere og være bundet af forordning (EU) 2021/693.

(2) Der er ingen betingelser knyttet til Irlands deltagelse i forordning (EU) 2021/693.

(3) Irlands deltagelse i forordning (EU) 2021/693 bør derfor bekræftes i overensstemmelse med proceduren i artikel 331, stk. 1, i traktaten om Den Europæiske Unions funktionsmåde —

VEDTAGET DENNE AFGØRELSE:

Artikel 1 Irlands deltagelse i forordning (EU) 2021/693 bekræftes.

Artikel 2 Denne afgørelse træder i kraft dagen efter offentliggørelsen i Den Europæiske Unions Tidende.

Udfærdiget i Bruxelles, den 25. marts 2022. På Kommissionens vegne Ursula VON DER LEYEN Formand

(1) EUT L 156 af 5.5.2021, s. 21.
Den endelige tildeling af EU-støtte for skolefrugt og -grønt og for skolemælk for perioden fra den 1. august 2021 til den 31. juli 2022 blandt de medlemsstater, der ønsker at deltage i skoleordningen, er fastsat ved Kommissionens gennemførelsesafgørelse (EU) 2021/462 (4). Nogle af medlemsstaterne har ajourført deres anmodning om EU-støtte for nævnte skoleår. Tyskland, Spanien og Nederlandene har indberettet overførsler mellem den endelige tildeling for skolefrugt og -grønt og den endelige tildeling for skolemælk. Belgien og Nederlandene har ansøgt om mindre end deres endelige tildeling for skolefrugt og -grønt og/eller for skolemælk. Tjekkiet, Danmark, Tyskland, Estland, Irland, Spanien, Letland, Litauen, Luxembourg, Ungarn, Malta, Østrig, Slovakiet og Sverige har anført, at de er villige til at anvende flere midler end deres endelige tildeling for skolefrugt og -grønt og/eller for skolemælk.
(3)

I et bilag og et supplerende dokument findes der yderligere oplysninger om emnet, målene og baggrunden for initiativet, og årsagerne til at støtte ophør af pelsdyravl er beskrevet og præciseret heri. Initiativtagerne hævder, at pelsdyravl i sagens natur er grusomt, eftersom langt størstedelen af de dyr, der holdes til pelsproduktion, stadig i bund og grund er vilde, og at et klart flertal af EU-borgerne samtidig mener, at pelsdyravl skal forbydes. Pelsdyravl udgør en risiko for dyrs og menneskers sundhed samt for den naturlige biodiversitet. Initiativtagerne henviser til, at en række medlemsstater har taget initiativ til at afskaffe pelsproduktion på nationalt plan. Samtidig fører disse nationale forskelle til en skævvridning af Unionens indre marked, hvilket efter deres opfattelse begrunder et fuldstændigt EU-dækkende forbud i henhold til artikel 114 i TEUF. Initiativtagerne anfører også, at det ikke bør være tilladt at markedsføre pels fra opdrættede dyr og produkter, hvori denne type pels indgår, i Unionen.
(5)

Braklagte arealer er fortsat agerjord, der egner sig til produktion af afgrøder, og som i varierende grad afhængigt af de konkrete forhold såsom jordbundskvalitet straks kan anvendes til produktion af fødevarer og foder. For at give landbrugerne mulighed for i videst muligt omfang at gøre brug af deres disponible arealer til fødevareproduktion og fodring af dyr bør medlemsstaterne derfor have tilladelse til at fravige betingelserne vedrørende grønne betalinger, herunder anvendelsen af plantebeskyttelsesmidler, for ansøgningsåret 2022 for så vidt angår braklagt jord, der anses for at opfylde kravene til afgrødediversificering eller miljømæssige fokusområder i overensstemmelse med henholdsvis artikel 44, stk. 4, og artikel 46, stk. 2, første afsnit, litra a), i forordning (EU) nr. 1307/2013.
1.

Punkt 4 i bilag A til Baliafgørelsen om forvaltning af toldkontingenter affattes således: 4.a. Det importerende medlem sikrer omgående uhindret adgang ved hjælp af en af følgende forvaltningsmetoder for toldkontingenter ( 2 ) ( 3 ) : først til mølle-princippet (ved grænsen); eller en automatisk, betingelsesløs licens efter anmodning inden for rammerne af toldkontingentet. Når det importerende medlem beslutter, hvilken af disse to muligheder der skal anvendes, rådfører det sig med interesserede eksporterende medlemmer. Den valgte metode skal opretholdes af det importerende medlem i mindst to år, hvorefter den — forudsat at der er indgivet rettidige meddelelser for de to år — indføres i sekretariatets sporingsregister, og sagen markeres som »lukket«. 4.b. Medlemmer, der er udviklingslande, kan vælge en alternativ forvaltningsmetode for toldkontingenter eller opretholde den nuværende metode. Valget af en alternativ metode til forvaltning af toldkontingentet skal meddeles Landbrugskomitéen i overensstemmelse med bestemmelserne i denne mekanisme. Den valgte metode opretholdes af det importerende medlem i mindst to år, hvorefter den, hvis udnyttelsesgraden derefter er steget med to tredjedele af de årlige forhøjelser, der er beskrevet i punkt 3.b, noteres i sekretariatets sporingsregister og sagen markeres som »lukket«. Efter anmodning fra et interesseret medlem finder bestemmelserne i punkt 4.a anvendelse, hvis udnyttelsesgraden efter de to år ikke er steget med mindst to tredjedele af den årlige forhøjelse, der er nævnt i punkt 3.b. Hvis der ikke fremsættes nogen anmodning, markeres sagen som »lukket«.
(3)

For at kontrollere, at reglerne for biobrændstoffer, flydende biobrændsler, biomassebrændsler, vedvarende flydende og gasformige brændstoffer, der ikke er af biologisk oprindelse, samt genanvendte kulstofbrændsler overholdes, kan medlemsstaterne gøre brug af frivillige ordninger. Frivillige ordninger har spillet en stor rolle i fremskaffelsen af dokumentation for overensstemmelse med bæredygtighedskriterierne og kriterierne for besparelse af drivhusgasemissioner for biobrændstoffer og flydende biobrændsler under Europa-Parlamentets og Rådets direktiv 2009/28/EF (3). Den rolle, som frivillige ordninger spiller, er blevet udvidet under direktiv (EU) 2018/2001. For det første kan de nu tjene til dokumentation af, at alle produkter produceret af biomasse, herunder gasformige og faste brændsler, opfylder bæredygtighedskriterierne i direktiv (EU) 2018/2001, ligesom de kan levere nøjagtige data om besparelser af drivhusgasemissioner. For det andet kan de tjene til dokumentation af, at vedvarende flydende og gasformige transportbrændstoffer, der ikke er af biologisk oprindelse, og genanvendte kulstofbrændsler opfylder kriterierne for besparelse af drivhusgasemissioner. For det tredje kan de tjene til dokumentation af overholdelsen af de regler for beregning af andelen af vedvarende elektricitet i transportsektoren, der er fastsat ved artikel 27, stk. 3, i direktiv (EU) 2018/2001. For det fjerde kan de tjene til dokumentation af, at økonomiske aktører indlæser nøjagtige oplysninger i EU-databasen eller den nationale database om visse vedvarende brændstoffer og genanvendte kulstofbrændsler, som anvendes i transportsektoren, jf. artikel 28, stk. 4, i direktiv (EU) 2018/2001. For det femte kan de bruges til certificering af biobrændstoffer, flydende biobrændsler og biomassebrændsler med lav risiko for indirekte ændringer i arealanvendelsen. Kommissionen kan beslutte, at disse frivillige nationale eller internationale ordninger kan tjene alle eller nogle af disse formål.
(1)

Det er afgørende at sikre, at Den Europæiske Fødevaresikkerhedsautoritet (EFSA) er uafhængig, at den besidder en høj videnskabelig standard, og at den er åben og effektiv. Det er også absolut nødvendigt at sikre EFSA’s samarbejde med medlemsstaterne.
(7)

I artikel 29 i det omarbejdede elektricitetsdirektiv (direktiv (EU) 2019/944) kræves det også, at medlemsstaterne skal vurdere antallet af husstande, der lider under energifattigdom, og udarbejde og offentliggøre de kriterier, der ligger til grund for denne vurdering. Medlemsstater, der har et betydeligt antal af sådanne husstande, skal i deres nationale energi- og klimaplaner medtage en vejledende målsætning om at mindske energifattigdom, fastsætte en tidsplan og skitsere relevante politikker og foranstaltninger. De skal i overensstemmelse med forordningen om forvaltning af energiunionen og klimaindsatsen aflægge rapport til Kommissionen om de fremskridt, de gør med hensyn til at nedbringe antallet af husstande, der lider under energifattigdom. Tilsvarende fastsættes det i artikel 3, stk. 4, i direktiv 2009/73/EF, at medlemsstaterne skal træffe passende foranstaltninger for at bekæmpe energifattigdom.
Artikel 8

Afgørelser og henstillinger

2. Hvis Det Særlige Udvalg for Told- og Handelslettelser ved aftalen er bemyndiget til at vedtage afgørelser eller henstillinger, eller hvor Det Fælles Råd eller Udvalget for Handel og Udvikling har givet det sådanne beføjelser, benævnes sådanne akter henholdsvis "afgørelse" og "henstilling" i mødereferatet. Sekretariatet for Det Særlige Udvalg for Told- og Handelslettelser påfører alle vedtagne afgørelser og henstillinger et løbenummer, datoen for deres vedtagelse og en beskrivelse af emnet. I hver afgørelse eller henstilling angives datoen for dens ikrafttræden.
(4)

Det er derfor nødvendigt ved denne afgørelse at fastsætte en liste over tredjelande eller territorier, hvorfra indførsel til Unionen af sendinger af hø og halm er tilladt. En sådan liste bør tage hensyn til listen i bilag V til forordning (EF) nr. 136/2004 og listen i bilag II til Kommissionens gennemførelsesforordning (EU) 2021/404 (5) over tredjelande eller territorier eller zoner deri, hvorfra det er tilladt at indføre sendinger af hovdyr til Unionen på grund af deres gunstige dyresundhedsmæssige situation med hensyn til bl.a. mund- og klovesyge. For ikke at skabe forstyrrelser i samhandelen og af klarhedshensyn bør der også være en særskilt liste over tredjelande eller territorier, hvorfra indførsel til Unionen af sendinger af halmpiller bestemt til forbrænding på et anlæg er tilladt.
(12)

Da betingelserne for at udløse udøvelsen af sådanne gennemførelsesbeføjelser er opfyldt, og proceduren i den henseende er blevet fulgt, bør der vedtages en gennemførelsesafgørelse om Italiens elektroniske udveksling af DNA-oplysninger med henblik på at give denne medlemsstat mulighed for at vedblive med at modtage og levere personoplysninger i henhold til artikel 3 og 4 i afgørelse 2008/615/RIA.
(4)

Den 30. april 2021 forelagde Unionen konventionens sekretariat et forslag om ændring af bilag A og B til konventionen i overensstemmelse med nævnte konventions artikel 4, stk. 7, og artikel 5, stk. 9 (2). Formålet med Unionens forslag om ændring af bilag A til konventionen er at udvide dets anvendelsesområde til yderligere produkter tilsat kviksølv med tilhørende udfasningsdatoer eller foranstaltninger til regulering af kviksølv. Formålet med Unionens forslag om ændring af bilag B til konventionen er at indføre en udfasningsdato for produktion af polyurethan under anvendelse af kviksølvholdige katalysatorer.
(3)

COP vedtog på sit tredje møde den 25.-29. november 2019 afgørelse MC-3/5 om fastsættelse af tærskler for affald, der består af eller indeholder kviksølv eller kviksølvforbindelser som omhandlet i konventionens artikel 11, stk. 2, og pålægger gruppen af tekniske eksperter, der blev nedsat af COP på det andet møde den 19.-23. november 2018, at fastsætte tærskler for affald, der er forurenet med kviksølv eller kviksølvforbindelser (»kviksølvforurenet affald«), herunder for restprodukter (tailings) fra anden minedrift end primær kviksølvudvinding.
(2)

Komitéen for Sikkerhed på Søen under Den Internationale Søfartsorganisation (»IMO«) forventes på sin 105. samling (»MSC 105«) fra den 20. til den 29. april 2022 at vedtage ændringer til resolutionerne om præstationsnormer for udstyr med henblik på at afspejle moderniseringen af det globale maritime nød- og sikkerhedssystem (GMDSS). Disse resolutioner omfatter A.699(17), A.700(17), MSC.148(77), A.530(13), A.802(19), A.803(19), A.804(19), A.806(19), A.807(19), MSC.149(77), MSC.80(70) og A.811(19).
d)

alt internt eller eksternt personale, der har brug for adgang til et sikret område, men som ikke opfylder kriterierne under litra a) ovenfor, skal til enhver tid ledsages og overvåges af en behørigt bemyndiget medarbejder; al sådan adgang til et sikret område skal registreres i en logbog, der føres ved indgangen til det sikrede område
(4)

Den tyske regering har indstillet Uwe BECKER, der er repræsentant for en regional myndighed og politisk ansvarlig over for en valgt forsamling, Staatssekretär für Europaangelegenheiten, politische Verantwortung gegenüber dem Hessischen Landtag (statssekretær for europaanliggender og politisk ansvarlig over for parlamentet i delstaten Hessen), som medlem af Regionsudvalget for den resterende del af mandatperioden, dvs. indtil den 25. januar 2025 —
(5)

Målene for aftalen i form af brevveksling er at give Unionen og Republikken Mauritius mulighed for at fortsætte samarbejdet om at fremme en bæredygtig fiskeripolitik og en ansvarlig udnyttelse af fiskeressourcerne i Mauritius' farvande samt at gøre det muligt for EU-fartøjer at fiske i disse farvande.
(6)

Unionens højtstående repræsentant for udenrigsanliggender og sikkerhedspolitik har indstillet, at mandatet for Antti HARTIKAINEN som missionschef for EUAM Ukraine forlænges fra den 1. juni 2022 til den 31. maj 2023 —
(5)

Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Lars-Gunnar WIGEMARK som missionschef for EULEX KOSOVO for perioden fra den 15. juni 2022 til den 14. juni 2023 —
(169)

Kommissionen bemærker, at Sverige ud over personaleomkostningerne oplyser, at LVF's væsentligste nye store investering er »udvidet fjernstyring af tårnkontroltjenester« i Stockholm og fire forbundne lufthavne (Kiruna, Umeå, Östersund og Malmö). De fastlagte omkostninger ved »udvidet fjernstyring af tårnkontroltjenester« udgør 11 % af de samlede fastlagte investeringsomkostninger i den tredje referenceperiode. Kommissionen bemærker, at tårnkontrol via fjernstyring generelt er investeringer, hvormed der udøves lufttrafiktjenester ved lufthavne, og disse bør derfor i princippet primært henføres til tårn- og indflyvningskontroltjenester. I Sveriges udkast til præstationsplan tilskrives 75 % af omkostningerne ved »udvidet fjernstyring af tårnkontroltjenester« imidlertid til overflyvningstjenester, uden at der gives en begrundelse for tjenesternes geografiske omfang og art. Kommissionen bemærker også, at luftrumsbrugerne satte spørgsmålstegn ved forretningsgrundlaget for denne investering under høringerne. Kommissionen finder, at Sverige bør revidere eller yderligere begrunde forretningsgrundlaget og omkostningsfordelingen i forbindelse med denne investering og tage højde for de betænkeligheder, som luftrumsbrugerne har givet udtryk for.
(3)

For at kunne anvendes i køretøjer skal diesel filtreres, så der sikres en forbrændingsproces af høj kvalitet og korrekt køretøjsdrift. Ved en specifik lav temperatur begynder de tungeste paraffiner i diesel at udfældes og danne vokskrystaller, som derefter tilstopper filtreringselementerne i brændstofsystemet, hvilket fører til, at motoren ikke kan startes, at der sker fejltænding, eller at motoren taber effekt under kørslen. Dieselkøretøjer er derfor udstyret med en dieselforvarmer, der aktiveres ved lave temperaturer og forhindrer denne tilstopningsproces.
(3)

I et supplerende dokument findes der yderligere oplysninger om emnet, målene og baggrunden for initiativet, og årsagerne til at støtte initiativet er beskrevet og præciseret heri. Initiativtagerne hævder, at tusindvis af mennesker, der arbejder i sektorerne for slagtning og kødforarbejdning, står over for forfærdelige og ofte ulovlige arbejdsvilkår. Da dyrevelfærd er et vigtigt anliggende for Unionen, er der ikke længere nogen moralsk eller juridisk begrundelse for fortsat at slagte dyr. De hævder endvidere, at intensivering af ikkebæredygtigt landbrug og stigende efterspørgsel efter animalsk protein er to væsentlige faktorer, der bidrager til risikoen for zoonotiske sygdomme. Samtidig er traditionel husdyravl energi- og arealintensiv og en betydelig kilde til drivhusgasemissioner. På baggrund af forsigtighedsprincippet og princippet om, at forureneren betaler, hævder initiativtagerne, at en omlægning af landbrugsstøtten fra husdyrsektoren til økologiske alternativer såsom celledyrkning og landbrug baseret på planteproteiner er berettiget. Hvad angår mulige incitamenter til produktion og salg af bæredygtige alternativer nævner de som et eksempel at ændre den ekstra beskatning, der i øjeblikket pålægges plantealternativer sammenlignet med animalske produkter.
(5)

I overensstemmelse med artikel 20a, stk. 3, i afgørelse nr. 1313/2013/EU uddeler Kommissionen to typer medaljer fra EU-mekanismen: en medalje for mangeårigt engagement og en medalje for ekstraordinære bidrag. Det er derfor nødvendigt at fastsætte kriterier for uddeling af begge typer medaljer.
(11)

De data, som Irland har fremsendt i henhold til rapporteringsforpligtelsen i artikel 10 i direktiv 91/676/EØF, viser, at vandkvaliteten i perioden 2016-2019 generelt er god. 98,5 % af alle overvågningsstationer for grundvand i Irland havde gennemsnitlige nitratkoncentrationer på under 50 mg/l, og 81,5 % af disse overvågningsstationer havde gennemsnitlige nitratkoncentrationer på under 25 mg/l. Alle overvågningsstationer for overfladevand i Irland havde gennemsnitlige nitratkoncentrationer på under 50 mg/l, og 99,2 % af disse overvågningsstationer havde gennemsnitlige nitratkoncentrationer på under 25 mg/l. Desuden har 14 % af overvågningsstationerne for overfladevand rapporteret om eutrofiering, og 10 % har rapporteret om risiko for eutrofiering. Hvad tendenserne angår har 37,5 % af overvågningsstationerne for grundvand rapporteret en forhøjelse af nitratkoncentrationerne, 45,5 % har rapporteret stabile tendenser, og 17 % har rapporteret faldende tendenser. Hvad overfladevandet angår har 11,1 % af overvågningsstationerne rapporteret en forhøjelse af nitratkoncentrationerne, 86,2 % har rapporteret stabile tendenser, og 2,8 % har rapporteret faldende tendenser.